open-index/open-wikipedia-markdown huggingface dataset:
Jordi Cruyff

**Jordi Cruyff**, nado en Ámsterdan o 9 de febreiro de 1974, é un futbolista catalán-holandés que xoga na demarcación de dianteiro. É fillo do lendario futbolista Johan Cruyff. Actualmente é asesor deportivo do FC Barcelona.

## Traxectoria 
Formouse nas categorías inferiores do FC Barcelona, debutando co primeiro equipo na tempada 1994/95 dirixido polo seu pai Johan Cruyff. Ao finalizar a tempada seguinte foi cedido ao Manchester United da Premier League, porén non contou con moitas oportunidade e foi cedido ao Celta de Vigo na tempada 1998/99, pero so disputou oito encontros marcando un gol.

No ano 2000 volve á liga española para xogar no Deportivo Alavés xa en propiedade, en Vitoria milita tres tempadas, sendo unha peza importante do equipo que chega a clasificarse para a Copa da UEFA, porén ao final desa mesma tempada o equipo descende a Segunda División Española. Jordi deixa o equipo e ficha polo RCD Espanyol.

Ao finalizar esa tempada permaneceu en Barcelona semiretirado a causa das lesións, adestrandose co FC Barcelona B e disputando algún encontro de veteranos.

Na tempada 2006/07 volveu á actividade ao fichar polo FC Metalurh Donetsk da primeira división ucraína, xogou no equipo tres tempadas ao final das cales ocupaba a posición de defensa central.

En xuño de 2009 fichou polo Valletta FC de Malta, onde tamén realizou os labores de asistente do técnico, Tom Caanen.

Finalmente retirouse en 2012, xogando no AEK Larnaca de Chipre.

### Coa selección de fútbol 
Foi internacional coa selección de fútbol dos Países Baixos en nove ocasións, anotando un gol. Baixo as ordes de Guus Hiddink disputou a Eurocopa de Fútbol Inglaterra 1996.

Tamén disputou nove encontros coa selección de fútbol de Cataluña, marcando dous goles.

## Palmarés 
### Títulos en España 
* 1 Supercopa co FC Barcelona: 1994-95

### Títulos en Inglaterra 
* 2 Ligas co Manchester United
* 2 Supercopas co Manchester United

### Títulos internacionais 
* 1 Copa intercontinental co Manchester United

## Véxase tamén 
### Ligazóns externas 
* Ficha do xogador no sitio web da FIFA  .
* Perfíl do xogador en Bdfutbol
Stadio Comunale de Bellinzona

O **Stadio Comunale** é un estadio multiúsos de Bellinzona, Suíza. A súa finalidade principal é albergar partidos de fútbol, servindo como sede ao AC Bellinzona. En 2009 tiña unha capacidade de 6.000 espectadores, podendo chegar a albergar 20.740.
## Notas
Teenage Whore

"**Teenage Whore**" é o terceiro sinxelo da banda estadounidense de rock alternativo Hole, editado en agosto de 1991 como único sinxelo do seu álbum de estrea *Pretty on the Inside*. O tema entrou na lista británica de indie no número 1.

## Listaxe de cancións 
Todos os temas compostos por Hole, agás onde se indique.
#"Teenage Whore" - 2:59
#"Drown Soda" - 4:52
#"Burn Black" (Courtney Love, Eric Erlandson) - 4:56
The Shape of Punk to Come

***The Shape of Punk to Come: A Chimerical Bombination in 12 Bursts*** é o terceiro álbum de estudio da banda sueca de hardcore punk Refused, editado o 27 de outubro de 1998 a través do selo Burning Heart Records. O título do mesmo fai referencia ao álbum de Ornette Coleman *The Shape of Jazz to Come*, aparecido en 1959, e tamén á canción de The Nation of Ulysses "The Sound of Jazz to Come", do seu traballo *Plays Pretty for Baby*, que á súa vez fai referencia ao álbum de Ornette Coleman. O tema "Worms of the Senses" é unha alusión ao poema "Howl" de Allen Ginsberg, e a canción "Refused are Fuckin' Dead" fai referencia ao tema de Born Against "Born Against are Fuckin' Dead".

## Listaxe de cancións 
### Reedición de 2010 
Ademais dos 12 temas do disco orixinal, esta reedición conta con dous discos extra.

**Disco 2: Live at Umeå Open festival (3 de abril de 1998)**
#"Shape of Punk to Come" – 4:38
#"Refused Party Program" – 1:28
#"Circle Pit" – 2:48
#"Worms of the Senses / Faculties of the Skull" – 5:31
#"Hook, Line and Sinker" – 2:51
#"Summer Holidays vs. Punk Routine" – 3:54
#"Rather Be Dead" – 3:42
#"Burn It" – 2:33
#"The Deadly Rhythm" – 4:05
#"Coup d'Etat" – 5:10
#"New Noise" – 4:48
#"Tannhäuser" – 7:30

'*Disco 3: DVD *Refused Are Fucking Dead'''''
Stadion Allmend

O **Stadion Allmend** é un estadio multiúsos (usado principalmente para fútbol) en Lucerna, Suíza. Serve de localía ao FC Luzern e ten unha capacidade de 13.000 espectadores, podendo albergar até 25.000.

## Véxase tamén
### Ligazóns externas
*Datos do estadio en stadiumguide.com
Kybunpark

O **Kybunpark**, anteriormente **AFG Arena**, é un estadio multiúsos, usado principalmente para fútbol, de St. Gallen, Suíza. Serve de estadio para o FC St. Gallen e ten unha capacidade de 20&nbsp;000 espectadores.

## Véxase tamén 
### Ligazóns externas 
* Estadio AFG Arena
Stade de la Maladière

O **Stade de la Maladière** é un estadio multiúsos, usado principalmente para fútbol, de Neuchâtel, Suíza. Serve como estadio para o Neuchâtel Xamax e ten capacidade para 12.500 espectadores.

## Historia 
Construíuse para substituír o vello Stade de la Maladière e inaugurouse en 2005, cunha capacidade inferior á do seu antecesor.
Stadion Lachen

miniatura|dereita|Stadion Lachen en 2005, inundado.
O **Stadion Lachen** é un estadio multiúsos, usado principalmente para fútbol, de Thun, Suíza. Serve como estadio para o FC Thun e ten capacidade para 10.350 espectadores.
Stade de Suisse

miniatura|O Stade de Suisse.
O **Stade de Suisse Wankdorf** é un estadio de fútbol en Berna, Suíza. Serve como estadio para o BSC Young Boys e ten unha capacidade de 32.000 espectadores. Inaugurado no 2005, foi construído no lugar que ocupaba o antigo estadio Wankdorf, demolido en 2001.

## Véxase tamén 
### Ligazóns externas 
* Páxina oficial do estadio .
Arenas Club de Getxo

O **Arenas Club de Getxo**  (en éuscaro: *Getxoko Arenas*) é un club de fútbol vasco, da cidade de Getxo en Biscaia. Foi fundado en 1909 e xoga no Grupo 2 da Segunda División B.

Foi un dos equipos máis importantes do fútbol español durante o primeiro terzo do século XX cando gañou 1 Copa do Rei en 1919 e 3 subcampionatos en 1917, 1925 e 1927. Ademais, xogou 7 tempadas consecutivas en Primeira División.

## Historia 
As primeiras manifestacións de fútbol na cidade datan do 1901, pero non foi ata o 1909 cando se fundou o **Arenas Football Club**. O ano 1912 pasou a denominarse **Arenas Club** e o 1917 adoptou a denominación definitiva de **Arenas Club de Getxo**.

O club destacou principalmente ao primeiro terzo de século XX. Estableceu unha forte rivalidade coa Athletic Club de Bilbao. Non foi ata o 1917 que conseguiu vencer no Campionato Norte vencendo o resto de equipos vascos. Este mesmo ano foi finalista da Copa de España pero foi derrotado polo Madrid na final disputada en Barcelona. Dous anos máis tarde gañou o campionato de Biscaia e proclamouse campión de Copa ao vencer ó Barça na final o 18 de maio de 1919 ao estadio Martínez Campos de Madrid cun marcador final de 5-2. A aliñación do equipo foi Jáuregui; Vallana, Careaga; Uriarte, Arruza, José María Peña; Ibaibarriaga, Pagaza, Sesúmaga, Barturen e Florencio Peña. O club aínda foi dous veces máis finalista de Copa os anos 1925 e 1927.

O ano 1928 o Arenas foi un dos 10 equipos seleccionados para disputar a primeira liga española, na que rematou quinto. A seguinte tempada, a 1929-30, rematou terceiro, a súa mellor clasificación. Aqueles anos o fútbol empezou a profesionalizarse e o Arenas empezou a perder importancia. Rematou 10º e último a tempada 1933-34, pero a ampliación da categoría a 12 equipos salvárono do descenso. A seguinte campaña rematou 12º e perdeu a categoría, que nunca máis volveu recuperar. En total xogou 7 tempadas na Primeira División. O seu último grande éxito foi a vitoria na Copa Vasca da tempada 1935-36.

O ano 1944 baixou a Terceira División. Só volveu subir a Segunda B na tempada 1979-80.

## Datos do club 
* **Tempadas en 1ª**: 7
* **Tempadas en 2ª**: 6
* **Tempadas en 2ªB**: 1
* **Tempadas en 3ª**: 59 (Incluída a 2012/13)
* **Mellor posto na liga**: 3º (Primeira División, tempada 1929–30).
* **Peor posto na liga**: 12º (Primeira División, tempada 1934–35).

### Historial na liga 
## Xogadores destacados 
* Guillermo Gorostiza
* Javier Iturriaga
* Raimundo Lezama
* Joseba del Olmo
* Félix Sesúmaga
* José María Zárraga

## Adestradores destacados 
* Javier Clemente

## Palmarés 
### Torneos nacionais 
* **Copa do Rei (1)**: 1919.
* Subcampión da Copa do Rei (3): 1917, 1925, 1927.

### Torneos rexionais 
* **Campionato do Norte (3)**: 1917, 1919, 1922.
* **Campionato de Biscaia (2)**:  1925, 1927.
* **Copa Vasca (1)**: 1936.

## Véxase tamén 
### Ligazóns externas 
*Sitio web oficial 
*Páxina do Arenas en futbolme.com
Século -III

300px|dereita|Mapa do mundo no século -III
Período que abrangue do **1 de xaneiro do ano 300 a. C. ata o 31 de decembro do ano 201 a. C.**
TV Shit

***TV Shit*** é un EP da banda estadounidense de rock alternativo Sonic Youth xunto co vocalista xaponés Yamatsuka Eye. Foi editado no ano 1993 a través do selo de Thurston Moore Ecstatic Peace!.

## Listaxe de cancións 
# "No II, Pt 1" – 0:51
# "No II, Pt 2" – 1:13
# "No II, Pt 3" – 3:30
# "No II, Pt 4" – 3:45
Joan Tomás Campasol

**Joan Tomás Campasol**, nado en Xirona o 17 de maio de 1985, é un futbolista catalán. Xoga como dianteiro e o seu equipo actual é o AEK Larnaca FC.

## Clubs 
## Notas 
## Véxase tamén 
### Ligazóns externas 
* Datos do xogador en bdfutbol.com
Shutter Island

***Shutter Island*** é un filme americano de intriga e suspense psicolóxico dirixido por Martin Scorsese. A película está baseada na novela do mesmo nome escrita por Dennis Lehane no 2003.

O filme está protagonizado por Leonardo DiCaprio, que interpreta a un policía de Boston enviado a un centro psiquiátrico, situado nunha pequena illa chamada Shuter Island, para investigar a estraña desaparición dunha perigosa paciente do hospital mental. A produción comezou en marzo do 2008 e fixouse o seu lanzamento para o 2 de outubro do 2010, pero a súa produtora, Paramount Pictures, adiantou esta data e, finalmente, foi estreada o 19 de febreiro do 2010 nos EUA e en Europa. 

Está considerado un dos filmes co final máis confuso, e o que máis pescudas en liña xera. 

## Sinopse 
No verán de 1954, os axentes federais Teddy Daniels (Leonardo DiCaprio) e Chuck Aule (Mark Ruffalo) son destinados a Ashecliffe, un perigoso hospital psiquiátrico situado nunha remota illa estadounidense chamada Shutter Island, para investigaren as estrañas circunstancias da desaparición dunha reclusa, Rachel Solando, que internara no centro mental despois de afogar os seus tres fillos.
Por outra banda, o axente Daniels acepta o caso cun interese persoal, atopar a Andrew Laeddis; o asasino da súa muller, o cal, segundo soubera Daniels, se atopa interno nese mesmo centro.

Os dous axentes comezan a facer indagacións acerca de Rachel, sen contar coa axuda do doutor John Cawley, a cabeza visible da institución, que non parece moi disposto a colaborar con eles na investigación. Por este motivo, ambos axentes deciden marchar da illa debido á falta de axuda por parte dos máximo responsable do hospital. Pero, debido a unha forte tormenta na illa, os dous axentes vense na obriga de quedaren uns días máis.
Os seguintes sucesos xirarán en torno á teoría de Daniels, na que sospeita que nese mesmo centro psiquiátrico se realizan crueis experimentos con reclusos. Pero, sen apenas descubrir o que ocorre nesa illa, o axente verase atrapado nun labirinto do que non lle será doado saír.

## Personaxes 
* Leonardo DiCaprio como Edward 'Teddy' Daniels
* Mark Ruffalo como Chuck Aule
* Ben Kingsley como Doutor John Cawley
* Max von Sydow como Doutor Jeremiah Naehring
* Michelle Williams como Dolores Chanal
* Emily Mortimer como Rachel Solando
* Patricia Clarkson como Doutora Rachel Solando
* Jackie Earle Haley como George Noyce
* Ted Levine como Warden
* John Carroll Lynch como Garda McPherson
* Elias Koteas como Andrew Laeddis
* Jill Larson como Muller vella
* Ken Cheeseman como Doutor 1
* Ruby Jerins como Rachel Laeddis
* Robin Bartlett como Bridget Kearns
* Matthew Cowles como Capitán do Transbordador

## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffinity
Sergio Ortega González

**Sergio Ortega González**, coñecido futbolisticamente como **Sergio Ortega**, nado en Torrelavega o 25 de novembro de 1980, é un futbolista cántabro, procedente da canteira da Gimnástica de Torrelavega. Actualmente milita no Real Club Celta de Vigo.

Ocupa a posición de defensa e defendeu as camisetas da Gimnástica, Racing B e CD Numancia.

## Clubs
Enrique de Lucas

**Enrique de Lucas Martínez**, nado en L'Hospitalet de Llobregat (Barcelona) o 17 de agosto de 1978, é un exfutbolista español que xogaba de centrocampista.

## Traxectoria 
Xogou desde mozo nas categorías inferiores do RCD Espanyol. En 1997 xa formou parte do primeiro equipo. Debutou en Primeira División o 15 de maio de 1998, nun partido entre o Real Valladolid e o RCD Espanyol (0–0). Con este equipo gañou a Copa do Rei 1999–00.

Tras un breve paso en 2001 pola Liga francesa co Paris Saint-Germain FC en calidade de cedido, regresou de novo ao Espanyol. Na tempada 2001–02 conseguiu a súa marca persoal de goles, facendo 7 tantos.

Na tempada 2002–03 xogou co Chelsea FC na Premier League. Na tempada 2003–04 foi contratado polo Deportivo Alavés, equipo co que conseguiu o ascenso á Primeira División na tempada 2004–05.

Na campaña 2007–08 fichou polo Real Murcia. Na súa primeira tempada alí o equipo non conseguiu o obxectivo marcado, a permanencia en Primeira, e ao final da tempada descendeu á Segunda División. Na tempada 2008–09 o equipo rematou no 14º posto.

En agosto de 2009 fichou polo FC Cartagena, no regreso do equipo cartaxinés á Segunda División, co que completa unha excelente tempada marcando once goles e quedando ás portas do ascenso a Primeira División.

O 24 de xuño de 2010, o secretario técnico do Celta de Vigo, confirmou a De Lucas como primeira fichaxe para a tempada 2010–11.

### Selección nacional 
Nunca foi internacional coa selección absoluta, aínda que si coa selección sub-15, sub-16, sub-18 e sub-21.

## Palmarés 
;Espanyol
* Copa do Rei: 1999–00

## Notas 
## Véxase tamén 
### Ligazóns externas 
* Datos do xogador en bdfutbol.com 
* Web non oficial do xogador 
* Páxina con fotos do xogador
Aritz López Garai

**Aritz López Garai**, nado en Barakaldo o 6 de novembro de 1980, é un exfutbolista e actual adestrador español. Xogaba de mediocentro defensivo e actualmente adestra ó CD Tenerife da Segunda División.

## Traxectoria 
Aritz López Garai formouse na canteira do Athletic Club, estivo en Lezama pero non pasou ao Bilbao Athletic senón ao CD Baskonia tamén filial do Athletic pero en Terceira.

A tempada 2001/2002 pasa á SD Gernika xa en Segunda División B e logo tres tempadas xogando coa UB Conquense, en 2005 perde a promoción de ascenso a Segunda ante o Real Madrid Castilla.

Tras cumprir contrato cos conquenses firma coa UD Salamanca e é con este equipo que logra subir de categoría ao gañar no partido decisivo da promoción de ascenso a Segunda de 2006 ao Sevilla Atlético. Debuta na Segunda División e é en xuño de 2007 que asina co CD Castellón.

A tempada 2008-09 acaba contrato co CD Castellón e, tras especularse o seu traspaso pola Real Sociedad, finalmente é o Celta de Vigo o club que consegue o seu traspaso, e convértese na segunda fichaxe dos célticos para a tempada 2009-10.

## Clubs 

## Palmarés 

## Notas 
## Véxase tamén 
### Ligazóns externas 
* Datos do xogador en bdfutbol.com
Carricanta

miniatura|250px|Carricanta.
Cos nomes de **carricanta**, **chicharra**, **cigarra** ou **cantariña** desígnanse colectivamente uns insectos da familia *Cicadidae*, pertencente á orde *Hemiptera*. A súa distribución abarca climas temperados e tropicais, en tódolos continentes excepto a Antártida.

## Descrición 
As carricantas miden entre 15 e 65 milímetros de lonxitude. Posúen un longo *rostro* que lles permite perfora-la casca das árbores e outras plantas para se alimentaren do zume. Tamén se distinguen pola cabeza ancha e os ollos grandes e avultados.

Presentan catro ás transparentes ou translúcidas, as anteriores grandes e moi visibles, e as posteriores máis pequenas ocultas cando non están voando; nas ás mostran numerosas veas e unha serie de puntos negros. Cando están en repouso, as ás adoptan unha posición de tellado sobre o dorso.

Caracterízanse polo *canto* que emiten os machos para atraeren as femias, un son intenso e monótono, repetido, producido polo chamado aparato estridulario, situado latero-ventralmente no primeiro segmento abdominal e constituído por membranas quitinosas chamadas *timbais* e sacos con aire que funcionan a modo de caixas de resonancia. Este son non é propiamente unha estridulación. Cada especie emite un son propio característico. Aínda que este son pode ser emitido a calquera hora do día (son especies de hábitos diúrnos), é máis intenso e frecuente ó solpor e ó amencer.

## Ciclo biolóxico 
Presentan un desenvolvemento completo que dura de 2 a 17 anos, segundo a especie, se ben a vida adulta só é de 1-2 semanas, o tempo necesario para se reproduciren.

En liñas xerais, as femias poñen os ovos e morren ó pouco. A posta realízase mediante un oviscapto, co que depositan os ovos baixo a casca, en número de ata 300. As larvas nacen no outono, transfórmanse en ninfas e caen ó chan, penetrando na terra grazas ó primeiro par de extremidades anteriores, adaptadas á escavación. Nestas galerías subterráneas permanecen durante anos, alimentándose do zume das raíces. Chegado o momento da muda, saen da terra e soben ás árbores, en maio-xuño, onde mudan a imago e logo a exemplares adultos, desenvolvendo as ás e o aparato xenital.

O apareamento ten lugar durante os meses de verán, variando moito segundo a especie e a rexión xeográfica.

## Taxonomía 
A clasificación en subfamilias e tribos é obxecto de discusión entre os entomólogos, atopándose aínda en construción.

## A carricanta na cultura popular 
miniatura|250px|Ilustración das fábulas de La Fontaine.
A carricanta e a formiga son os protagonistas dunha afamada fábula atribuída a Esopo que logo foi recreada por La Fontaine e, despois, por Samaniego.

Na literatura oral galega ten moi pouca representación:
* Manterse do resío coma as chicharras: non comer apenas.

### Refraneiro 
* Rincha o faco, braca o boi e coaxa o ralo.

## Notas 
## Véxase tamén 
### Ligazóns externas 
* Imaxes da metamorfose da carricanta
* Descrición e fotografías
* A fábula da carricanta e a formiga
* www.cicadas-pictures.com
Francisco Morales Bermúdez

**Francisco Morales Bermúdez Cerruti**, nado en Lima o 4 de outubro de 1921 e finado na mesma cidade o 14 de xullo de 2022, foi un político e militar peruano. Exerceu como presidente de facto da República do Perú desde 1975 ata 1980, na denominada *segunda etapa* do Goberno Revolucionario das Forzas Armadas.

## Traxectoria 
Francisco Morais Bermúdez naceu en Lima, o 4 de outubro de 1921. Neto do Xeneral Remigio Morales Bermúdez, que foi Presidente da República desde 1890 a 1894. Estudou en Lima no Colexio da Inmaculada (xesuítas). De formación militar iniciada cando tiña 18 anos, ao final da súa carreira chegou a ostentar o grao de Xeneral de División.

Foi Ministro de Finanzas durante o primeiro goberno de Fernando Belaúnde Terry en 1968. Logo do golpe de estado de 1968, baixo o mando do Xeneral Juan Velasco Alvarado, foi nomeado Xefe do Estado Maior, cargo que exerceu desde 1969 ata 1974.

Foi Presidente do Consello de Ministros e ocupou a carteira do Ministerio de Guerra (hoxe fusionado no Ministerio de Defensa) durante os anos 1974 e 1975 e, desde febreiro de 1975, foi Comandante Xeral do Exército. No devandito cargo encabezou o *Tacnazo*, o 29 de agosto de 1975, un incruento golpe de estado contra o presidente Juan Velasco Alvarado e ao día seguinte autoproclamouse presidente da República do Perú como "Xefe de Estado" na *Segunda Fase* do Proceso Revolucionario das Forzas Armadas. Foi apoiado pola CIA e os servizos secretos de EEUU que se atopaban instalados en Chile apoiando o ditador Augusto Pinochet. Ante a iminente invasión a Chile e a posible recuperación dos territorios de Arica e Tarapacá para o Perú, deu o golpe de estado a Velasco.

A súa intención declarada foi a rectificación dos excesos cometidos nas reformas sociais e económicas desenvolvidas pola súa predecesor. Finalmente, o seu goberno convocou a eleccións xerais para a formación dunha Asemblea Constituínte pola presión das marchas e folgas da poboación. Estas eleccións contaron coa participación das forzas políticas do país, as cales participaron na elaboración da Constitución de 1979.

En maio de 1980, leváronse a cabo as eleccións para elixiren democraticamente o novo Presidente da República. O escrutinio deu por vencedor a Fernando Belaúnde Terry, quen fora deposto polo golpe de Estado de Juan Velasco Alvarado e que asumiu a presidencia o 28 de xullo dese mesmo ano.
FC Vaslui

O **Fotbal Club Vaslui** é un club de fútbol de Vaslui, Romanía. Fundouse en 2002 e compite na Liga I, máxima categoría do fútbol romanés.

## Uniforme 
* **Uniforme titular**: Camiseta amarela, pantalón verde, medias amarelas.
* **Uniforme alternativo**: Camiseta laranxa, pantalón laranxa, medias laranxas.

## Xogadores 
### Cadro actual 
## Estadio 
O campo do FC Vaslui é o Stadionul Municipal, con capacidade para 11.220 espectadores.

## Palmarés 
### Trofeos nacionais 
* **Liga II (1)**: 2005.

### Trofeos internacionais 
* **Copa Intertoto (1)**: 2008.

## Véxase tamén 
### Ligazóns externas 
* Páxina oficial do club
Vaslui

**Vaslui** é un concello e capital do condado de Vaslui, na histórica rexión de Moldova, en Romanía. A súa poboación (en 2002) era de 70.247 persoas.

## Véxase tamén 
### Ligazóns externas 
* Páxina oficial
Luis José de Orbegoso

**Luis José de Orbegoso y Moncada Galindo** (* Facenda Chuquisongo, 25 de agosto de 1795 - † Trujillo, 5 de febreiro de 1847) foi un militar e político peruano. Participou a favor da independencia do seu país. Presidente Constitucional do Perú de 1833 a 1836 (aínda que a título provisorio) e Presidente do Estado Nor-Peruano (integrante da Confederación Perú-Boliviana), entre 1837 e 1838. Desenvolveu a súa carreira política durante unha etapa de profunda división social e unha continua guerra civil polo que en varios momentos o seu goberno constitucional coexistiu cos dos militares golpistas Pedro Pablo Bermúdez e Felipe Santiago Salaverry.

## Traxectoria 
Luís José de Orbegoso foi fillo de Xusto de Orbegoso e Burutarán e de Francisca Moncada-Galindo e Morais, membros da nobreza colonial asentados na cidade de Trujillo. Por vía materna era descendente dos antigos condes de Olmos.

Naceu na facenda Chuquisongo, preto de Huamachuco, no actual departamento da Libertad. Militou ao principio como oficial das milicias coloniais, para enrolarse logo ao bando patriota, participando con José de San Martín na guerra da independencia. Foi nomeado Prefecto do departamento da Libertad durante a ditadura de Simón Bolívar. Durante o goberno de José de la Mar participou na guerra contra a Gran Colombia.

Tralo derrocamento de La Mar retirouse á súa facenda (1829). Pero retornou á vida pública como deputado por Huamachuco, na Convención Nacional convocada en 1833. Ao concluír o primeiro goberno de Agustín Gamarra foi elixido Presidente provisorio da República en 1833, gañándolle a Pedro Pablo Bermúdez, o candidato preferido de Gamarra.

Baixo o seu goberno promulgouse a Constitución liberal de 1834. O seu mandato viuse turbado pola súa inimizade cos gamarristas. Estes, encabezados por Bermúdez e A Mariscala (esposa de Gamarra) deron un golpe de estado a principios de 1834, pero acabaron por ser derrotados. Así mesmo tivo que lidar co mozo Felipe Santiago Salaverry quen se proclamou Xefe Supremo da República en 1835, aproveitando que se achaba fóra da capital. Con todo, Orbegoso non perdeu o control de parte sur do país e, contando co apoio do entón presidente de Bolivia, Andrés de Santa Cruz, recuperou o poder (aínda que só nominalmente) e regresou a Lima. En pago ao apoio que recibiu de Santa Cruz, accedeu a formar con este a Confederación Perú-Boliviana. Santa Cruz asumiu o Supremo Protectorado da Confederación e Orbegoso mantivo unicamente a presidencia do Estado Nor-Peruano.

Ao producirse a invasión da chamada *Expedición Restauradora* peruano-chilena, Orbegoso quixo representar o sentimento peruanista e expulsar tanto a bolivianos como a chilenos. Porén, foi derrotado polos restauradores no combate de Portada de Guías (1838). Tras un intento de reconciliación con Santa Cruz, este cominouno a abandonar o país.

Orbegoso saíu ao desterro rumbo a Ecuador. Regresou posteriormente, aínda que xa afastado da vida política activa. Morreu en Trujillo en 1847.

## Notas
Brenda Blethyn

**Brenda Blethyn**, de nome real **Brenda Anne Bottle**, nada en Ramsgate, Kent, o 20 de febreiro de 1946, é unha actriz e escritora inglesa.

## Traxectoria
Blethyn iniciou a súa carreira nos teatros como parte da Royal National Theatre e estreou na televisión en 1980. Primeiramente tivo algúns papeis secundarios, como en *The Witches* (1990) ou *A River Rons Through It* (1992).
Rachid Bouchareb

**Rachid Bouchareb** (en ), nado en París o 1 de setembro de 1953, é un director e produtor de cinema francés de orixe alxeriana. Acadou certa sona internacional a raíz do seu filme *London River* (2009).

## Traxectoria 
Entre 1977 e 1983, traballou como axudante de dirección para a compañía de produción da televisión estatal francesa, Société française de production (S. F. P). Posteriormente, traballou para as emisoras TF1 e Antenne 2. Formou unha produtora chamada 3B co seu socio Jean Bréhat en 1988.

Bouchareb comezou a dirixir curtametraxes na década de 1980. O seu debut na longametraxe chegou en 1985 con *Bâton Rouge*. Dende ese momento os seus filmes máis aclamados inclúen *Poussières de vie*, candidato ao Óscar ao mellor filme en lingua non inglesa en 1995, *Little Senegal* en 2001 e *Two Men in Town* en 2014, estreados no Festival de Cinema de Berlín, e *Indigènes*, que recibiu unha candidatura ao Óscar e premios no Festival de Cannes.

O seu filme *Hors-la-loi*, competiu pola Palma de Ouro en Cannes, foi a proposta alxeriana ao Óscar ao mellor filme en lingua non inglesa na 83ª edición dos Óscar e finalmente foi unha das cinco candidatas.

## Filmes 
* *Bâton Rouge* (1985)
* *Cheb* (1991)
* *Poussières de vie* (1994)
* *Little Senegal* (2001)
* *Indigènes* (2006)
* *London River* (2009)
* *Hors-la-loi* (2010)
* ''La voie de l'ennemi* (2014)
* *La Route d'Istanbul* (2016)
* *Belleville Cop'' (2018)

## Notas 
## Véxase tamén 
### Ligazóns externas 
* Ficha na IMDb 
* Sitio oficial do realizador
Stopira

**Ianique dos Santos Tavares**, coñecido como **Stopira**, nado en Praia o 20 de maio de 1988, é un futbolista caboverdiano. Xoga de defensa e o seu equipo actual é o Videoton FC de Hungría.

## Traxectoria 
Na tempada 2008-09 firmou por dous anos co CD Santa Clara, equipo co que xogaría 6 partidos a primeira tempada. Ao ano seguinte logra a regularidade, xogando 26 encontros. O 9 de xullo de 2010 o Deportivo da Coruña anunciaba a súa contratación por 4 tempadas, que alternará entre o primeiro e o segundo equipo.

### Selección nacional 
Stopira é un xogador titular da selección de Cabo Verde, coa que xogou algúns partidos.

## Notas 
## Véxase tamén 
### Ligazóns externas 
* Datos do xogador en bdfutbol.com
Armand Amar

**Armand Amar**, nado en Xerusalén en 1953, é un compositor israelí.

## TRaxectoria 
Pasou a súa infancia en Marrocos, medrando mergullado entre diversas cultura, de África de Norte, do Oriente e máis algunha europea. En 2010 vivía en París. Gañou un premio César á mellor música de película por *Le concert* en 2010.

## Composicións 
### Cine 
* *Amen.* (Costa-Gavras, 2002)
* *Taboos (Zohre & Manouchehr)* (Mitra Farahani, 2004)
* *Live and Become* (Radu Mihaileanu, 2005)
* *The Ax* (Costa-Gavras, 2005)
* *The Trail* (Eric Valli, 2006)
* ''Bab'Aziz* (Nacer Khemir, 2006)
* *Glory* (Bouchareb, 2006)
* *Blame It on Fidel* (Julie Gavras, 2006)
* *Cartouches Gauloises* (Mehdi Charef, 2007)
* *The First Cry* (Gilles de Maistre, 2007)
* *Like your father* (Marco Caramel, 2007)
* *The Maiden and the Wolves* (Gilles Legrand, 2008)
* *Sagan* (Diane Kurys, 2008)
* *Welcome* (Philip Lioret, 2009)
* *Eden Is West* (Costa-Gavras, 2009)
* *Miller, Van Gogh* (Peter Knapp e François Bertrand, 2009)
* *Home* (Yann Arthus-Bertrand, 2009)
* *Le Concert* (Radu Mihaileanu, 2009)
* *Tu Seras Mon Fils* (Gilles Legrand, 2011)

### Televisión 
* *Miracle in the Eldorado* (Philippe Niang, 1997)
* *View of Heaven* (Yann Arthus-Bertrand, 2006)
* *Marie Humbert, the secret of a parent* (Marc Angelo, 2007)
* *Great Reporters* (Gilles de Maistre, 2009)
* *London River* (Rachid Bouchareb, 2009)

### Outras creacións 
* *Earth from the Air* (Renaud Delourme, 2004)
* *Marco Polo* (Marie-Claude Pietragalla e Julian Derouault, 2009)
* Trailer de *Spring Film'' (2010).

## Véxase tamén 
### Ligazóns externas 
* Sitio web do músico
Galería de imaxes de Arde Lucus

O **Arde Lucus**, tamén escrito como Arde Lvcvs, é unha festa celebrada en Lugo a finais do mes de xuño que revive o pasado romano e castrexo.

Ficheiro:Xogos para nenos (Campamento Romano).JPG
Ficheiro:Tabernae.JPG
Ficheiro:Rúa Calvo Sotelo (vista dende a Muralla).JPG
Ficheiro:Postos na Praza Maior (5).JPG
Ficheiro:Postos na Praza Maior (4).JPG
Ficheiro:Postos na Praza Maior (3).JPG
Ficheiro:Postos na Praza Maior (2).JPG
Ficheiro:Postos na Praza Maior.JPG
Ficheiro:Posto con productos típicos (2).JPG
Ficheiro:Posto con productos típicos.JPG
Ficheiro:Palco da Música.JPG
Ficheiro:Ofreda ó deus Vulcano.JPG
Ficheiro:Meniño disfrazado de romano.JPG
Ficheiro:Forte romano (3).JPG
Ficheiro:Forte romano (2).JPG
Ficheiro:Forte romano.JPG
Ficheiro:Detalle Forte romano.JPG
Ficheiro:Desfile polas rúas da cidade (Rúa Nova) (2).JPG
Ficheiro:Desfile polas rúas da cidade (Rúa Nova).JPG
Ficheiro:Desfile polas rúas da cidade (Praza Maior) (2).JPG
Ficheiro:Desfile polas rúas da cidade (Praza Maior).JPG
Ficheiro:Desfile con cabalos.JPG
Ficheiro:Debuxo (2).JPG
Ficheiro:Debuxo.JPG
Ficheiro:Coche de cabalos.JPG
Ficheiro:Campamento Romano (Carril das Estantigas) (3).JPG
Ficheiro:Campamento Romano (Carril das Estantigas).JPG
Ficheiro:Campamento Romano (Carril das Estantigas) (2).JPG
Ficheiro:Cabalos (Campamento Romano).JPG
Alejandro López Sánchez

**Alejandro "Álex" López Sánchez**, nado en Ferrol o 11 de xaneiro de 1988, é un exfutbolista galego, que xogaba de centrocampista.

## Traxectoria 
Formouse nas categorías inferiores do Racing de Ferrol e debutou co primeiro equipo con só 15 anos, nun partido ante o Deportivo da Coruña no Trofeo Concepción Arenal de 2003. O seu debut en partido oficial produciuse o 15 de maio de 2005, nun partido da Segunda División. Con tan só dezasete anos Álex substituíu o seu compañeiro Cyril Granon no minuto 78 do partido que enfrontaba os ferroláns contra o Club Deportivo Tenerife, e que se saldou cun empate a dous tantos.

Pola falta de oportunidades no Racing, decidiu buscar outros equipos nos que demostrar as súas posibilidades. Así, tras lograr a carta de liberdade, no mercado de inverno da tempada 2006/07 asinou polo Narón Balompé da Terceira División. Tras tres campañas nesta categoría, os seus numerosos goles espertaron o interese do Celta de Vigo, polo que o 3 de xuño de 2009, e tras unha dura pugna entre o o club vigués e o Racing de Ferrol, confirmouse finalmente a súa fichaxe polo club celeste.

Tras pasar uns meses no filial celeste, o 9 de xaneiro de 2010 é convocado por Eusebio Sacristán para o duelo que o Celta disputou contra o Nàstic de Tarragona. Con todo, non chegou a xogar ningún minuto, e o seu debut como membro do primeiro equipo viuse aprazado ata o día 13 de xuño de 2010, no partido que enfrontaba o Celta de Vigo contra a Real Sociedad.

No verán de 2019 regresou á súa cidade natal para formar de novo no Racing de Ferrol. En febreiro de 2025 retirouse como futbolista e pasou a formar parte do organigrama do club ferrolán.

### Selección galega 
dereita|miniatura|Álex López coa selección galega (2024).

Foi convocado pola selección galega para o partido contra Panamá disputado no Estadio de Balaídos o 31 de maio de 2024, que finalizou con derrota (0–2).

## Clubs 
## Notas 
## Véxase tamén 
### Ligazóns externas 
* Ficha en www.futbolme.com
Nymphenburg

**Nymphenburg** (*Schloss Nymphenburg*) é un palacio de estilo barroco situado na cidade de Múnic, estado de Baviera, Alemaña. O palacio foi a residencia de verán dos gobernantes de Baviera. O encargo de construción data de 1664, e o pavillón central foi rematado en 1675.

## Véxase tamén 
### Ligazóns externas 
* Palacio de Nymphenburg
Falmouth

O topónimo inglés **Falmouth** ("boca do [río] Fal") pódese referir a:

***Falmouth**, vila de Cornualla.

Coa expansión do Imperio Británico, deuse o nome desta vila a outras poboacións:

***Falmouth**, en Tasmania (Australia);

***Falmouth**, na illa de Antiga;
***Falmouth**, en Nova Escocia (Canadá);
***Falmouth**, en Florida (Estados Unidos de América);
***Falmouth**, en Indiana (EUA);
***Falmouth**, en Kentucky (EUA);
***Falmouth**, en Maine (EUA);
***Falmouth**, en Massachusetts (EUA);
***Falmouth**, en Míchigan (EUA);
***Falmouth**, en Virxinia (EUA);
***Falmouth**, capital da Trelawny Parish (Xamaica);

## Véxase tamén
### Outros artigos
***Falmouth RFC**, club de fútbol córnico.
Carlos Varela Veiga

**Carlos Varela Veiga**, nado en Lugo o 29 de outubro de 1945 e finado en Malpica de Bergantiños o 20 de agosto de 1980, foi un cineasta galego.

## Traxectoria 
### Vida 
Nace no barrio Feixoo de Lugo. Estudou na Universidade Laboral de Xixón, onde se titulou como mestre industrial. En 1965 obtivo o título de delineante naval pola Universidade da Coruña. Logo dunha breve estadía en Barcelona, onde traballou como técnico publicista, instalouse en Lugo, traballando como profesor de debuxo sucesivamente no colexio dos Irmans Maristas, nas Josefinas e no Colexio Fingoi de Lugo, onde comezou a traballar no ano 1975.

En 1972 inicia a súa militancia na UPG, ao tempo que comeza a súa traxectoria como deseñador gráfico, cineasta e promotor do cine. Cofunda o cineclube Valle Inclán de Lugo, e logo, en 1976 cofunda a produtora cinematográfica Nós.

Faleceu en Malpica, nun accidente provocado por unha bombona de butano.

### Traxectoria artística 
Dende comezos dos anos setenta traballou pola súa conta no deseño gráfico, na cerámica, co macramé e co liño. Tamén colaborou co pseudónimo Dourado en *El Correo Gallego* e en *El Progreso* facendo crítica cinematográfica. Os seus documentais, non editados en vida, foron filmados cunha cámara de súper 8, e centráronse na recollida dos movementos de protesta da época da transición en Galicia: as manifestacións universitarias de Compostela en setembro de 1976, a constitución do Consello de Forzas Políticas Galegas, as protestas contra a expropiación das Encrobas, contra a instalación da central nuclear de Xove, no areal de Baldaio, ou contra a cota empresarial da Seguridade Social Agraria.

Colaborou na organización das Xornadas de Cine de Ourense e a partir de 1977 traballou de reporteiro gráfico para o refundado semanario *A Nosa Terra*, co pseudónimo "Brais".

## Homenaxes 
Na súa memoria, creouse en Santiago o Cineclube Carlos Varela Veiga, que se mantivo en activo entre 1982 e 1987. En 2005 o director de cine Ramiro Ledo dirixiu o filme *Cine Clube Carlos Varela*, onde se recollen parte das súas gravacións.

## Véxase tamén 
### Ligazóns externas 
* Vieiros
* filme CCCV-Cineclube Carlos Varela
Paquera de Jerez

miniatura|dereita|Estatua de La Paquera de Jerez.
**Francisca Méndez Garrido**, coñecida como **La Paquera de Jerez** ou **Paquera de Jerez**, nada en Xerez da Fronteira o 20 de maio de 1934 e finada o 26 de abril de 2004, foi unha intérpreta de música flamenca.

## Discografía 
* *La Paquera de Jerez.*
* *La Paquera de Jerez canta.*
* *Saetas de La Paquera de Jerez.*
* *La Paquera canta villancicos.*
* *Esto nuestro.*
* *La maestría flamenca de La Paquera de Jerez.*
* *Antología de la Canción Española.*
* *Premio Nacional «Niña de los Peines».*
* *La Paquera por sevillanas.*
* *Una flamenca de tronío.*
* *La Paquera de Jerez por bulerías.*
* *Fandangos.*

## Véxase tamén 
### Ligazóns externas 
* Biografía de La Paquera de Jerez
Instituto de Estudos Chairegos

O **Instituto de Estudos Chairegos**, tamén coñecido como **IESCHA**, é unha organización chairega fundada a mediados do ano 2000 que ten como obxectivos a investigación, o estudo, a conservación, a defensa e máis a difusión da cultura galega, poñendo especial atención a todo canto teña que ver coa lingua, a historia e as tradicións de Galiza, e facendo así mesmo fincapé naquilo relacionado coa Terra Chá.

O presidente da Xunta Xestora que creou o IESCHA foi Manuel Roca Cendán; os presidentes foron, por orde cronolóxica: Xosé M. Felpeto Enríquez, José Luís Novo Cazón, Manuel Castro Santamariña e Marisa Barreiro Mejuto -que é a actual presidenta-.

## Véxase tamén 
### Ligazóns externas 
* Páxina web do IESCHA
Temisto (lúa)

**Temisto** (do grego: *Θεμιστώ*), tamén coñecida coma ''''*, é unha pequena lúa irregular de movemento directo de Xúpiter. Foi descuberta no ano 1975, deuse coma *perdida*, para ser *recuperada* no ano 2000.

## Descubrimento e nome 
Temisto foi descuberta por Charles T. Kowal e Elizabeth Roemer o 30 de setembro de 1975, o seu descubrimento foi anunciado o 3 de outubro de 1975, e recibiu a designación provisional de *''''. Pero como máis adiante non se puideron facer observacións para establece-la súa órbita, deuse coma 'perdida'.

Temisto aparecía nos anos 80 coma unha simple cita a pé de páxina. Todo cambiaría no 2000, un aparentemente novo satélite era descuberto por Scott S. Sheppard, David C. Jewitt, Yanga R. Fernández e Eugene A. Magnier, e foi designado provisionalmente coma ''''''. Ó pouco confirmaríase que este novo satélite era o mesmo obxecto co detectado no ano 1975. O anuncio do equipo de Sheppard  foi inmediatamente corroborado cunha observación do 6 de agosto do  2000 feita polo equipo de Brett J. Gladman, John J. Kavelaars, Jean-Marc Petit, Hans Scholl, Matthew J. Holman, Brian G. Marsden, Philip D. Nicholson e Joseph A. Burns — unha observación que foi enviada ó Centro de Planetas Menores -Minor Planet Center- pero que non foi publicada nunha circular do UAI (IAUC).

En outubro do  2002 recibiría oficialmente o nome de Temisto, o seu nome provén dunha das 50 nereidas, aínda que algúns autores sinalan que é a filla do deus fluvial Inachus.

## Características 
[miniatura|esquerda|290px|Diagrama que ilustra a órbita de Temisto (arriba a esquerda) en relación con outros satélites irregulares de Xúpiter. Os satélites por riba do eixo horizontal son de [movemento directo, e os que están por baixo son de movemento retrógrado. Os segmentos amarelos representan a excentricidade orbital que se estende dende o pericentro ó apocentro.]]
Temisto ten unha órbita infrecuente. Ó contrario ca meirande parte da lúas de Xúpiter, as cales orbitan en distintos grupos, Temisto orbita soa, a medio camiño entre as lúas de Galileo e o grupo de satélites Himalia.

Temisto ten uns 8&nbsp;km en diámetro (asumindo un albedo de 0,04)

## Notas 
# Efemérides IAU-MPC NSES
# Parámetros orbitais principais NASA JPL

## Véxase tamén 
### Outros artigos 
* Aneis de Xúpiter
* Xúpiter

### Ligazóns externas 
* David Jewitt's pages 
* Jupiter's Known Satellites (by Scott S. Sheppard)
Rindfleischetikettierungsüberwachungsaufgabenübertragungsgesetz

**Rindfleischetikettierungsüberwachungsaufgabenübertragungsgesetz**  (abreviado como **RflEttÜAÜG**) foi a palabra alemá máis longa, composta por 63 caracteres, dende 1999 ata o 2013.

## Historia
O Landtag de Mecklemburgo-Antepomerania debateu en 1999 un proxecto de lei titulado *Rinderkennzeichnungs - und Rind­fleisch­etikettierungs­über­wachungs­aufgaben­übertragungs­gesetz*, é dicir, *lei sobre a transferencia das obrigas de vixilancia na etiquetaxe da carne de vacún e mais a designación dos bovinos*. É pois a palabra alemá oficial con maior número de caracteres, malia non figurar nos dicionarios de uso cotián.

## Referencias
## Véxase tamén 
### Outros artigos
*Wikipedia:Artigos insólitos
Walter Raleigh

**Walter Raleigh**, nado en East Budleigh, Devon, contra 1552 e finado en Londres o 29 de outubro de 1618, foi un mariño, pirata, escritor e político inglés. E coñecido na súa faceta de explorador e por ter sido o que popularizou o tabaco en Inglaterra. Na literatura española era coñecido como **Guantarral**.

## Traxectoria 
Nado nunha familia protestante de Devon fillo de Walter Raleigh e Catherine Champernowne.
Aliado desde o principio ao bando da raíña Isabel I, loitou tenazmente contra os rebeldes irlandeses, concibiu o proxecto de colonizar América do Norte, fundando en 1584 a colonia de Virxinia (cuxo primeiro mapa foi trazado polo matemático Thomas Harriot, que lle acompañaba), contribuíu á derrota da Armada Invencible española, e loitou por devolverlle o trono ao rei de Portugal (1589).

Raleigh foi nomeado gobernador de Jersey durante o período 1600-1603, e responsabilizouse de modernizar as defensas da illa. Chamou á nova fortaleza en St. Helier *Fort Isabella Bellissima*, coñecida máis tarde como *Elizabeth Castle*.
Participou nunha segunda expedición ao río Orinoco en busca do mítico El Dorado.

Foi elixido membro do Parlamento varias veces e gozou de grande influencia. Caeu en desgraza durante un breve período tras seducir a unha das damas de honra da corte da raíña (1592), aínda que pronto o recuperou, e disputou a Leicester e ao conde de Essex o amor da raíña Isabel; acúsaselle de forzar a morte de Essex.

En 1596, durante a guerra contra España, participou na toma e saqueo de Cádiz que a frota inglesa baixo o mando de Charles Howard e Robert Devereux levou a cabo, suceso que o propio Raleigh relatou por escrito. No desembarco que as tropas inglesas fixeron, Raleigh resultou ferido nunha perna..

Tras a chegada ao trono de Xacobe I en 1603, foi acusado de participar nunha conspiración contra o rei e encarcerado durante 12 anos (1604-1616). Durante o seu cativerio escribiu unha *Historia do mundo* (1614).

esquerda|150px|miniatura|Walter Raleigh.
Walter Raleigh obtivo finalmente a liberdade provisional e iniciou en 1617 unha expedición a Güiana, onde esperaba descubrir minas de ouro, e tomou posesión de parte dese país en nome de Inglaterra; pero tras destruír algúns establecementos españois, foi detido de novo, a solicitude de España, ao seu regreso; recuperouse a antiga acusación de traizón da que non fora exonerado totalmente; foi condenado á morte, sufriu suplicio e foi posteriormente decapitado en Whitehall en 1618.

## Obra 
Durante o seu longo arresto, sir Walter Raleigh redactou diversos escritos, entre outros unha *Historia do Mundo*, moi valorado no fondo e na forma. Foi amigo de Edmund Spenser. Atribúeselle a introdución do tabaco en Virginia e en Jersey, así como o da pataca en Inglaterra. Tamén deixou unha serie de *Obras* diversas, que se publicaron en Londres en 1751, e entre a que hai unha *Descrición da Güiana*, ilustrada por Hondius.

## Notas 
## Véxase tamén 
### Ligazóns externas 
* Biografía de Sir Walter Raleigh
Jerónimo Granda

**Jerónimo Granda**, nado o 1 de xaneiro de 1945 en Oviedo, é un cantautor e humorista asturiano que se expresa tanto en lingua asturiana como castelá nos seus espectáculos. Reside en Xixón.

## Traxectoria 
A súa primeira incursión no mundo da música foi como batería do grupo de rock ovetense Los 106, en 1962. Anos despois, presentouse en 1968 como cantautor solista, baseando o seu repertorio tanto en cancións do folclore latinoamericano como en coplas asturianas.

## Véxase tamén 
### Ligazóns externas 
* Páxina web do artista
Flat Earth Society

A **Flat Earth Society** ou **Sociedade da Terra Plana** é unha organización orixinaria de Inglaterra, aínda que posteriormente establecida en Lancaster  (California), que defende a crenza de que a Terra non é esférica, senón plana. Posto que ningún científico nin grupo relixioso actuais expresaron o seu apoio a esta crenza, a sociedade converteuse popularmente nun referente á hora de referirse ao pensamento dogmático e á adherencia irracional ás tradicións.
Fuck for Forest

**Fuck for Forest**, tamén coñecida polas siglas **FFF**, é unha organización ecoloxista fundada en Noruega por Leoa Johansson e Tommy Hol Ellingsen que recada diñeiro para rescatar as selvas pluviais mundiais, producindo material pornográfico e tendo relacións sexuais en público. Nos seus primeiros seis meses de existencia o grupo recibiu financiamento inicial do goberno de Noruega.
## Véxase tamén
### Ligazóns externas
* Páxina oficial 
* "Eco-porn: Great Sex For A Good Cause" Artigo do *San Francisco Chronicle* sobre Fuck for Forest
Rubén González Rocha

**Rubén González Rocha**, nado en Santiago de Compostela o 29 de xaneiro de 1982, é un ex futbolista galego, que xogaba de defensa.

## Traxectoria 
Durante a súa infancia enrolouse nun histórico club santiagués, o Club Deportivo Conxo, e de aí pasou ás categorías inferiores do primeiro equipo da cidade, a SD Compostela, aínda que non por moito tempo, pois en 1998 os observadores do Real Madrid fixáronse nel e incorporárono ao club madrileño. Isto causou o enfado do presidente do Compostela, José María Caneda, que como represalia expulsou o irmán de Rubén, Chechu, que xogaba no equipo xuvenil do club compostelán.

Disputou 61 partidos co Real Madrid Castilla, todos como titular, e acadou o primeiro posto do Grupo III da Segunda División B na tempada 2001/02, aínda que sen conseguir o ascenso. O 10 de maio de 2002 debutou co primeiro equipo do Real Madrid da man de Vicente del Bosque, na derradeira xornada de liga. Foi na súa Galicia natal, contra o Deportivo da Coruña en Riazor, onde formou como titular na defensa xunto a Míchel Salgado, Pavón e Roberto Carlos, perdendo por 3-0.

Na tempada 2002/03 compaxinou o filial co primeiro equipo, co que disputou seis partidos, e para a tempada 2003/04 foi subido definitivamente ao primeiro equipo. Con todo, apenas contou coa confianza de Carlos Queiroz e no mercado invernal saíu cedido ao Borussia Mönchengladbach alemán.

O 14 de febreiro de 2004 debutou co Borussia nun partido ante o Stuttgart, converténdose no primeiro futbolista galego en xogar na Bundesliga. Con todo, unha lesión de ombreiro pouco despois de chegar impediulle superar os tres partidos co equipo alemán.

Na tempada seguinte foi cedido ao Albacete Balompié, onde foi titular durante a primeira parte da campaña co técnico José González, ata que perdeu a titularidade tras un cambio de adestrador. En agosto de 2008 foi traspasado ao Racing de Santander, onde xogou unha tempada ata recalar no verán de 2007 no Celta de Vigo. Tras dous anos co equipo celeste en segunda división, nos que xogou 70 partidos de liga, fichou en 2009 por dúas tempadas polo RCD Mallorca. 

Logo pasou dous anos en Osasuna e na tempada 2013/14 xogou no FK Baku, na capital de Azerbaidján, ata que en agosto de 2014 volveu a España, pasando a xogar no Real Zaragoza. En setembro de 2016 volveu saír ao estranxeiro, fichando polo Delhi Dynamos FC, da Superliga da India, adestrado polo italiano Gianluca Zambrotta. En xaneiro de 2017, despois do final do campionato indio, regresou a Galicia, para xogar no Coruxo, en Segunda División B, onde se retirou do fútbol ao final da tempada.

### Selección galega 
En 2005 foi un dos futbolistas da recuperada selección galega que xogou contra o Uruguai en San Lázaro, repetindo convocatoria nos tres seguintes partidos.

## Notas 
## Véxase tamén 
### Ligazóns externas 
* Datos do xogador en bdfutbol.com .
* Datos do xogador en transfermarket.com .
Silver Session for Jason Knuth

***Silver Session for Jason Knuth*** é un EP da banda estadounidense de rock alternativo Sonic Youth editado o 14 de xullo de 1998 polo selo Sonic Knuth Records. Foi editado no ano 1993 a través do selo de Thurston Moore Ecstatic Peace!. Jason Knuth foi un seareiro de Sonic Youth que se suicidou, e os beneficios da venda do EP foron doados á San Francisco Suicide Prevention Hotline.

## Listaxe de cancións
Conjunto América

O **Conjunto América** foi un grupo de música latinoamericana da década dos 50. Algunhas das súas composicións foron feitas por José Barros e un dos seus vocalistas máis representativos foi Charlie Figueroa. Algunhas das cancións popularizadas por este grupo foron *Presentimiento* ou *Invocación de amor*.

## Véxase tamén 
### Ligazóns externas 
* Tema *Despecho*. Vídeo no Youtube.